Решение на Общия съд (четвърти състав) от 15 септември 2021 г. — Франция/ECHA
(Дело T‑127/20)
„REACH — Оценка на вещества — Алуминиев хлорид — Основен алуминиев хлорид — Алуминиев сулфат — Решения на ECHA, с които се иска допълнителна информация — Член 46, параграф 1 от Регламент (ЕО) № 1907/2006 — Жалба до апелативния съвет — Множество съображения, обосноваващи решението на апелативния съвет — Съображения, годни да обосноват решението — Безпредметност на основанията, насочени срещу другите съображения“
1.      Жалба за отмяна — Основания — Основания и оплаквания, които не могат да доведат до отмяна на обжалвания акт — Негодни основания
(член 263 ДФЕС)
(вж. т. 32)
2.      Жалба за отмяна — Предмет — Решение, взето по няколко основни съображения, всяко от които е достатъчно да обоснове разпоредителната му част — Отмяна на такова решение — Условия
(член 263 ДФЕС)
(вж. т. 33)
3.      Съдебно производство — Искова молба или жалба — Изисквания за форма — Кратко изложение на посочените основания — Служебна проверка — Служебно разглеждане от Общия съд на непосочено от жалбоподателя основание, изведено от материалноправната законосъобразност на обжалваното решение — Изключване
(член 263 ДФЕС; член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд)
(вж. т. 35)
4.      Сближаване на законодателствата — Регистрация, оценка и разрешаване на химикалите — Регламент REACH — Процедура за оценяване — Решение на Европейската агенция по химикали (ЕСНА), с което се иска допълнителна информация във връзка с оценката на дадено вещество — Необходимост от поисканото допълнително проучване — Доказване в тежест на ECHA — Обхват — Спазване на принципа на пропорционалност — Задължение за точно посочване на веществото или веществата, до които се отнася искането за допълнителна информация
(съображение 66 и член 46 от Регламент № 1907/2006 на Европейския парламент и на Съвета)
(вж. т. 37—39, 43—46, 51, 52, 57 и 62)
Предмет
Искане на основание член 263 ДФЕС за отмяна на решението на апелативния съвет на ECHA от 17 декември 2019 г. за отмяна на три решения на ECHA от 21 декември 2017 г., с които се иска от съответните регистранти да извършат нови изпитвания във връзка с оценката на алуминиевия хлорид, основния алуминиев хлорид и алуминиевия сулфат (съединени преписки A-003‑2018, A-004‑2018 и A-005‑2018)
Диспозитив
1)
Отхвърля жалбата.
2)
Френската република понася направените от нея съдебни разноски, както и тези на Европейската агенция по химикали (ЕСНА), Kemira Oyj и Grace Silica GmbH.
3)
Федерална република Германия понася направените от нея съдебни разноски.